ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id id id id id id ms ms id ms id ms id id ms id id id id id id ms de id ms ms it id id ms ms id ms ms id id ms en id ms id id id id id jv en eu ms ms ms id ms ms id id en ms ms ms ms en id ms id id en id id id id id id ms id de id ms id eo id eo id ms sl ms ms id fi it fr ms it fr en ms ms en en en en en en id id id id id en id id jv ms id id it es id id en id ms ms ms ms ms ms
Puting Buah Dada Berbulu? Adakah Normal @ Tanda Penyakit?
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
ALAMAK! Ada Bulu Tumbuh Di Puting Payudara, Normal Ke Atau Ini Tanda Penyakit?
Ditulis oleh Nisreen Nadiah Disemak pada 13/01/2022
Disemak secara perubatan oleh Dr. Joseph Tan
Semua wanita inginkan payudara yang anjal dan cantik, ia juga menjadi antara aset yang cukup penting! Tapi, bagaimana pula jika puting buah dada anda tiba-tiba berbulu? Pasti tidak keruan jadinya!
Memiliki puting yang berbulu boleh menimbulkan seribu satu persoalan di minda. Normalkah kondisi ini? Atau, adakah ini tanda penyakit?
Menurut Dr. Alyssa Dweck, Pakar Sakit Puan di New York, mempunyai bulu pada puting buah dada adalah normal!
Tambahan itu, benjolan kecil di puting anda juga merupakan folikel rambut.
Inilah sebabnya badan kita dipenuhi bulu secara semula jadi. Ada bulu yang tipis dan tidak begitu kelihatan, malah ada juga lebih tebal, panjang, atau kasar.
Kadangkala, bulu boleh muncul di bahagian tubuh kita yang berlainan, seperti dagu atau- puting buah dada anda!
Untuk mendapatkan lebih banyak info tentang Kesihatan Wanita, sila dapatkan di sini.
Mana datangnya bulu pada puting buah dada?
Kehadirannya masih menjadi tanda tanya. Sejujurnya, tiada siapa yang benar-benar tahu akan tujuan pertumbuhan bulu di bahagian tertentu pada tubuh manusia.
Bulu badan manusia berkemungkinan tumbuh atas beberapa sebab, tetapi para saintis masih sedang mengenal pasti punca di sebalik kejadian tersebut.
Ada juga teori mengatakan, bulu di sekitar puting anda tumbuh daripada ‘sisa’ pertumbuhan bulu yang diperlukan tubuh untuk bantu mengawal suhu badan.
Tetapi, menurut Dr. Constance Chen, Pakar Bedah Plastik yang memegang jawatan sebagai Pembantu Profesor Klinikal di Weill Cornell Medical College dan Tulane University School of Medicine, bulu ini nampaknya hanya tumbuh semata-mata tanpa mempunyai tujuan tertentu.
Puting berbulu pada wanita, apa puncanya?
Terdapat beberapa sebab yang mungkin menyebabkan puting anda ditumbuhi bulu. Ia merangkumi:
#1 Perubahan dan turun naik hormon
Seperti kita sedia maklum, perubahan hormon pada wanita boleh memicu banyak gejala yang berbeza, salah satunya adalah perubahan pertumbuhan dan warna bulu puting.
Beberapa perubahan hormon juga biasa berlaku semasa kehamilan dan menopaus.
Pun begitu, perubahan hormon boleh berlaku ketika seseorang wanita berusia 20-an dan 30-an, yang boleh menyebabkan fizikal bulu puting berubah atau kelihatan lebih ketara!
#2 Sindrom ovari polisistik
Sindrom ovari polisistik (PCOS) berlaku dek kerana ketidakseimbangan hormon. PCOS juga adalah kondisi yang menjejaskan fungsi ovari.
Antara simptom PCOS yang kerap berlaku adalah:
Haid yang tidak teratur
Pertumbuhan bulu berlebihan di tempat tertentu, seperti puting
PCOS turut dipercayai telah mempengaruhi sekitar 1 daripada 5 wanita!
#3 Penghasilan hormon lelaki (androgen) yang berlebihan
Tidak mustahil juga untuk ketidakseimbangan hormon mengakibatkan puting buah dada wanita berbulu.
Pengeluaran hormon lelaki berlebihan, termasuk testosteron, boleh memicu pertumbuhan bulu, manakala simptom lain pula merangkumi:
Kulit berminyak yang boleh memicu jerawat dan akne
Peningkatan jisim otot rangka
Kebotakan corak lelaki, menyebabkan wanita kehilangan rambut
Sindrom Cushing juga tergolong dalam kondisi yang disebabkan oleh ketidakseimbangan hormon!
Apabila sindrom ini berlaku, akan wujudnya lebihan kortisol di dalam badan.
Dalam kes ini, seseorang pesakit mungkin bakal mengalami beberapa gejala seperti berikut:
Tempoh haid yang tidak normal
Berwajah bulat dan kemerahan
Stretch mark besar berwarna ungu
Tahap glukosa darah tinggi
Kelemahan di bahagian lengan atas dan paha
Pengumpulan lemak di bahagian belakang leher dan bahu
Pengumpulan lemak di dada dan perut, manakala lengan dan kaki kekal langsing
Sindrom Cushing sebenarnya agak jarang berlaku, dan puncanya sering kali dikaitkan dengan pengambilan ubat glukokortikosteroid, dan bukannya dihasilkan oleh hormon badan sendiri.
Kesan sampingan ubat-ubatan tertentu juga boleh menyebabkan pertumbuhan bulu yang abnormal.
Ubat-ubatan, seperti testosteron, glukokortikosteroid, dan ubat imunoterapi lain boleh menyebabkan puting wanita berbulu.
Terdapat beberapa kaedah yang boleh kalian cuba, seperti:
1. Memotong bulu puting
Memotong bulu puting mungkin sudah memadai untuk mengurangkan penampilan fizikalnya.
Gunting kuku yang kecil amat sesuai untuk digunakan dan bulu boleh dipotong rapat dengan kulit.
Peringatan! Pastikan untuk memotong dengan berhati-hati agar tidak mengundang kecederaan!
Bulu di puting juga perlu dipotong secara berkala, kerana ia mungkin akan tumbuh dengan kadar yang cepat.
Sugaring atau waxing adalah opsyen pembuangan bulu badan yang bagus, walaupun kedua-duanya mungkin agak menyakitkan.
Salon adalah tempat terbaik untuk mendapatkan rawatan ini, kerana anda berisiko menyebabkan kerosakan pada kulit jika dilakukan sendiri.
3. Pembuangan bulu laser
Rawatan pembuangan bulu menggunakan laser juga menjadi antara pilihan popular!
Ia bantu mengurangkan pertumbuhan, melambatkan atau mencegah pertumbuhan bulu untuk sementara waktu. Tetapi, kaedah ini juga boleh jadi menyakitkan!
Rawatan laser adalah opsyen yang paling mahal kerana perlu dilakukan oleh pakar bedah plastik atau pakar dermatologi kosmetik.
Sekiranya ketidakseimbangan hormon adalah pemicu puting berbulu, doktor boleh mempreskripsikan atau menyesuaikan terapi ubatan wanita untuk memulihkan keseimbangan hormon.
Bulu pada puting payudara bukan sekadar tidak sedap dipandang, malah boleh menjejaskan keyakinan diri seseorang wanita.
Namun, jangan terlalu risau ya! Bulu puting biasanya boleh dirawat dan diuruskan dengan mudah.
Apa yang paling penting, ia bersifat normal dan bukanlah 1 kondisi perubatan yang perlu dirisaukan.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Hello Health Group tidak menawarkan nasihat perubatan, diagnosis atau rawatan.
Info Lengkap Berkaitan Sindrom Ovari Polisistik (PCOS)
Rasa Ragu Tentang Puting Payudara Sebab Saiz, Warna & Bentuk Berubah? Ini Alasannya!
Ditulis oleh Nisreen Nadiah Disemak pada 13/01/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.